Ursa Major (utawi ing basa Latin dipunsebat: "Larger Bear"), ugi misuwur kanthi nama Great Bear, inggih punika salah satunggaling konstelasi ingkang saged dipuntingali ing  salebeting satunggal taun ingkang mapan wonten ing belahan bumi sisih lor Konstelasi Ursa mayor ingkang saé piyambak dipuntingali ing sasi April. Punika dipundhominasi déning ambanipun ingkang wiyar sanget ingkang dipunakeni ing èlmu astronomi ingkang misuwur kanthi sebatan Big Dipper utawi Plough, ingkang punika dipun-ginakaken minangka pitedah navigasi ing arah lor, lan gadhah mitos ingkang langkung kathah ing dunya kabudayan.

Asterisme
Pitung lintang ingkang padhang piyambak wonten ing wujud astèrisme Ursa Mayor misuwur minangka Big Dipper ing Amérikah Sarékat lan Kanada utawi dipunsebat bajak ing Inggris lan Irlandia.
Asterisme sanèsipun ugi misuwr kanthi sebatan "Three Leaps of Gazelle" inggih punika ngewrat budaya Arab, sak gandhengan saking tigang pasang lintang:
 ν lan ξ Ursae Majoris, Alula Borealis lan Australis, the "first leap";
 λ lan μ Ursae Majoris, Tania Borealis lan Australis, the "second leap";
 ι lan κ Ursae Majoris, Talitha Borealis lan Australis, the "third leap".
Lintang-lintang punika kapanggih wonten ing sak rentetan watesan ing konstelasi ursa major sisih kulon radi kidul.

Lintang-lintang
Kajawi saking Dubhe lan Alkaid (Eta Ursae Majoris), (Eta Ursae Majoris), lintang-lintang wonten ing ursa mayor punika sadaya gadhah gerak arah tumuju dhateng konstelasi Sagitarius. Sapérangan lintang sanèsipun kados ingkang sampun dipundhentifikasi sesarengan sadaya ugi dipunsebat Ursa Major Grup Moving.
Mizar, inggih punika satunggaling lintang wonten ing salebeting biduk, ingkang mbentuk satunggaling optik ingkang misuwur kanthi sebatan lintang gandha kaliya Alcor.
Lintang-lintang Merak (β Ursae Majoris) lan Dubhe (α Ursae Majoris) inggih dipunmangertosi minagka lintang pointer amargi sadayanipun saged mbiyantu kanggé manggihake Polaris, ingkang ugi dipunmangertosi minangka lintang lor. Kanthi ningali jalur lintasan garis saking Merak dumugi Dubhe lajeng dipunterasaken, kanthi satunggal mripat saged katingal Polaris, ingkang papanipun nedahaken langit lor ingkang leres.
W Ursae Majoris inggih punika satunggaling prototipe saking kelas kontak biner, variabel lintang ingkang gadhah magnitudon ing antawisipun 7.75m and 8.48m.
47 Ursae Majoris inggih punika lintang ingkang wujudipun kados srengéngé ingkang gadhah tigang planit system. 47 Ursae Majoris b, kapanggih wonten ing taun 1996, kanthi orbitipun saben 1078 dinten sapisan lan masanipun inggih langkung ageng ping 2,53 saking masanipun Jupiter.  47 Ursae Majoris c, kapanggih wonten ing tun 2001, ingkang orbitipun saben 2391 dinten sapisan kanthi masanipun langkung ageng ping 0,54 tinimbang massanipun Jupiter. 47 Ursae Majoris d, kapanggih ing taun 2010, lan punika boten gadhah wekdal ingkang mesti, ingkang orbitipun ing antawisipun 8907 lan 19097 dinten, kanthi masanipun langkung ageng ping 1,64 tinimbang massanipun upiter. Magnitudonipun lintang punika inggih 5,0 lan tebihipun kirang langkung 242 taun cahya saking bumi.

Sajarah
Ursa mayor inggih punika salah satunggal saking rasi lintang ingkang tuwa dhéwé lan paling misuwur ing langit. Konstelasi ursa mayor punika sampun kedhaptar déning astronom Ptolemy saking Yunani ing abad kaping kalih. Sadarengipun dpun panggihaken déning Ptolemy, konstelasi ursa mayor sampun dipunsebataken wonten ing teks-teks kuna kados ta karyanipun Homer lan Alkitab.
Ing mitos Yunani, ursa majur dipunkaji denng Callisto salah satunggaling widadari enem ingkang ayu parasipun ingkang njagi Zeus lan lajeng gandrung tresna dhateng piyambakipun. GArwanipun, Hera inggih lajeng cemburu lan lajeng ngalami éwah-éwahan dados beruang.

Cathetan suku

 
Konstelasi
Konstelasi Lor